Diari Oficial de la Generalitat Valenciana


Sumari del DOGV 6917, del 05-12-2012 (2012/10820)

Notificació de la sentència dictada en el juí ordinari número 838/2011.
-----------------------------------------------------------------------

### Dades del document

Número de DOGV
:   6917

Data del DOGV
:   05-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10464


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el juí ordinari número 838/2011. [2012/10530]  
Juí ordinari 000838/2011  
Cristina María Valero Doménech, secretària judicial del Jutjat Mercantil número 3 de València, mitjançant este edicte faig saber:  
Resolució  
Estime íntegrament totes i cada una de les peticions que conté el petitum de la demanda promoguda per la procuradora dels tribunals Natalia del Moral Aznar, en nom i representació de la mercantil, RST Gesellschaft für Wasserspartechnik mbH, contra la mercantil RST Ibèria, SL, declarada en situació de rebel·lia processal, declare:   
  
1. L'actora és titular de la marca internacional 657.160 RST, en la classe 11.a del Nomenclàtor Oficial de Marques, i que hi té un dret exclusiu.  
2. L'ús efectuat per la demandada del signe RST, a partir del 13.07.2010, inclòs l'ús en el nom de domini i la denominació social RST Ibèria, SL, i la resta de formes denunciades en la demanda, és un ús no autoritzat per la demandant i, en conseqüència, és una violació de la marca internacional 657.160 RST.  
  
3. I he de condemnar i condemne la demandada a cessar en l'ús en el tràfic econòmic del signe RST en els termes exposats en la demanda.  
  
4. Així mateix, condemne la demandada a retirar del mercat qualsevol element o suport material, com ara catàlegs, targetes de negoci, factures o qualsevol altre element promocional, en el qual es faça ús del signe denunciat. Ha de destruir-los o inutilitzar-los.  
  
5. També la condemne a cessar en l'ús del nom de domini , a cancel·lar el domini o, subsidiàriament, a deixar-lo inoperant.  
6. Haurà de modificar la denominació social RST Ibèria, SL, eliminant-ne el terme RST o substituint-lo per un altre que no puga ser confós o associat amb la marca RST de l'actora. Ha de dur a terme per a això els actes i procediments necessaris per a la formalització i inscripció registral. I, subsidiàriament, per al cas que no s'acorde la modificació de la denominació social, ha de cessar en l'ús de la denominació RST Ibèria, SL, en el tràfic econòmic.  
7. Finalment, la condemne a indemnitzar la demandant amb la quantitat legalment establida de l'1 per cent de la xifra de negoci realitzada per l'infractor amb els productes o servicis marcats il·lícitament, des del 13 de juliol de 2010 fins a la data en què la demandada deixe d'usar el signe RST. I, com a conseqüència de la rebel·lia d'esta demandada, es durà a efecte en l'execució de la sentència, d'acord amb el que establix l'article 219 de la Llei d'Enjudiciament Civil, prenent com a base i fixació el que preveu l'article 43.5 de la Llei 17/2001, de 7 de desembre, de Marques.  
8. S'imposen les costes a la part demandada.  
  
València, 5 d'octubre de 2012.- La secretària judicial: Cristina María Valero Doménech.